







URBROJ: 01-26/01-1-22
Zagreb, 12.06.2026.

Z  A  P  I  S  N  I  K


s 3. sjednice Upravnog vijeća Doma za djecu i odrasle – žrtve obiteljskog nasilja „Duga – Zagreb“, održane 13. ožujka 2026. u 9:00, u Zagrebu, na adresi sjedišta ustanove, Ozaljska 93.
 

PRISUTNI ČLANOVI :
· Ana Horvat Vuković
· Maja Gergorić
· Sanja Devčić
· Jelena Smirčić

ODSUTNI ČLANOVI: 
· Rada Borić

  
OSTALI  NAZOČNI:
      -  Dalibor Stanić, računovođa
      -  Željka Barić, ravnateljica
      -  Doria Jukić, socijalna radnica u ulozi zapisničarke
      

Dnevni red:

1. Usvajanje zapisnika s 1. sjednice Upravnog vijeća održane 16.01.2026.;
2. Usvajanje zapisnika s 2. sjednice Upravnog vijeća održane 09.03.2026. putem ZOOM-a;
3. Donošenje Odluke o usvajanju Financijskog izvještaja i Izvještaja o izvršenju Financijskog plana za 2025. godinu;
4. Donošenje Odluke o I. izmjeni i dopuni Plana nabave za 2026. godinu;
5. Donošenje Odluke o usvajanju Godišnjeg izviješća o radu Doma „Duga-Zagreb” u 2025. godini;
6. Razno.


Sjednicu vodi predsjednica Upravnog vijeća Ana Horvat Vuković. Predsjednica pozdravlja sve prisutne i otvara 1. sjednicu Upravnog vijeća, te započinje s prvom točkom dnevnog reda.

I/	Usvajanje zapisnika s 1. sjednice Upravnog vijeća održane 16.01.2026.

Predsjednica podsjeća da je zapisnik poslan s pozivom. Stavlja na glasovanje zapisnik s 1. sjednice Upravnog vijeća.


Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik s 1. sjednice Upravnoga vijeća u 2026. godini održane 16.01.2026..g.


II/	Usvajanje zapisnika s 2. sjednice Upravnog vijeća održane 09.03.2026. putem Zoom aplikacije.

Predsjednica podsjeća da je zapisnik poslan s pozivom. Stavlja na glasovanje zapisnik s 2. sjednice Upravnog vijeća.


Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik s 2. sjednice Upravnoga vijeća u 2026. godini održane 09.03.2026.g.



III/    Donošenje Odluke o usvajanju Financijskog izvještaja i Izvještaja o izvršenju Financijskog plana za 2025. godinu;


Voditelj računovodstva upoznaje prisutne sa završnim izvještajem za 2025. godinu. Ukupni prihodi i primici su iznosili: 1.076.089,51 euro, a ukupni rashodi i izdaci: 1.065.879.,96 eura. Iz 2024. godine je prenesen manjak prihoda nad rashodima u iznosu od 4.521,88 euro, pa se u 2026. godinu prenosi višak prihoda od 5.687,67 eura. Višak prihoda uključuje sredstva pomoći iz Ministarstva pravosuđa, uprave i digitalnih transformacija, donacije uplaćene krajem 2025. godine koja će se trošiti u 2026. te sredstva od prodaje automobila.

Kroz izvještaj o izvršenju financijskog plana su vidljivi prihodi i primici i rashodi i izdaci po izvorima, a kroz interni izvještaj o izvršenju i po pojedinim uplatiteljima unutar izvora. 
Osim sredstava osnivača za financiranje redovnog poslovanja i rada savjetovališta, u 2025. godini koji pokrivaju veći dio rashoda (1.019.788,16 eura) u 2025. godini je ostvaren prihod od prodaje automobila (2.700,00 eura) koji će biti iskorišten za pokrivanje troškova tehničkog pregleda i osiguranja novo nabavljenog automobila. Za pojedine pozicije je povućeno više sredstava iz proračuna Grada Zagreba, a višak je vraćen početkom veljače u proračun. Prvenstveno je povućeno više sredstva za financiranje troškova energije zbog nabavke loživog ulje krajem 12. mjeseca. U 2026. godini se očekuje postavljanje solarnih panela čime bi se smanjili troškovi električne energije, ali i loživog ulja u dijelu godine kada se koristi samo za zagrijavanje sanitarne vode.

Iz državnog proračuna je sufinanciran rad ustanove kroz sredstva za izvršenje psihosocijalnog tretmana (22.795,15 eura), sufinanciranje troškova električne energije (4.620,00 eura) te sredstva za sufinanciranje nabavke higijenskih proizvoda (200,00 eura).

Vlastitih sredstava od održavanja edukacija u 2025. godini nije bilo. 

U 2025. godini su ostvareni prihod od donacija u iznosu od: 25.136,20 eura (Rotary Club Zagreb  Maksimir, Rotary Club Zagreb Gradec, Rotaract Club Zagreb 1242, Klub studenata filozofskog fakulteta, RBA banka Hrvatska, LUSH, Dječji vrtić Tatjane Marinić, Buckhill d. d., Better Bread, PBZ Card d. o. o. i V. gimnazija Zagreb.

Primili smo i donaciju Francuskog veleposlanstva (850,00 eura).

Sredstva su potrošena na redovno poslovanje Ustanove, pri čemu su sredstva donacija većim dijelom potrošena na opremanje stanova prema ugovorima s donatorima čime se rasteretio proračun Grada Zagreba. Raspored prihoda i rashoda koji su pokriveni iz pojedinih izvora je vidljiv iz internog izvještaja o izvršenju



Nakon provedenog glasovanja utvrđuje se da je jednoglasno donesena sljedeća:


                                                       ODLUKA

Usvaja se Odluka o  usvajanju Financijskog izvještaja i Izvještaja o izvršenju Financijskog plana za 2025. godinu;

   IV/   Donošenje Odluke o I. izmjeni i dopuni Plana nabave za 2026. godinu;

Kako bi se mogle pokrenuti nabavke računalne opreme i sistematskih pregleda nakon odobrenja zapošljavanja nove osobe, mijenja se plan nabave kako bi bili uključeni i troškovi vezani uz novo zaposlenu osobu. Također se mijenja plan nabave za nabavku računalnih usluga i čišćenja poslovnih prostorija.

Nakon provedenog glasovanja utvrđuje se da je jednoglasno donesena sljedeća:


                                                          ODLUKA
            
               Usvaja se Odluka o I. izmjeni i dopuni Plana nabave za 2026. godinu;


V/   Donošenje Odluke o usvajanju Godišnjeg izviješća o radu Doma „Duga-Zagreb” u 2025. godini;

Dr.sc. Željka Barić, ravnateljica iznosi bitne informacije za proteklu godinu: 
Zapošljavanje treće osobe na psihosocijalni tretman počinitelja nasilja
Organizirano stanovanje – uspostavljena usluga i ugradnja sigurnosnog sustava
Nova mrežna stranica izrađena
Kreativne radionice s terapijskim psom se nastavljaju 
Tete čuvalice kao program se nastavljaju 

Sklonište, izdvajeno: 
Dobra statistika odobrenih zahtjeva u skloništu, odbijeni zahtjev nisu veliki, a oni koji jesu su odbijeni zbog legitimnih razloga (prema utvrđenih kriterijima, uvjetima prijema i kapacitetima skloništa) 
Iznosi se demografska statistika žrtava smještenih u skloništu i statistika osoba uključenih u karijerno savjetovanje
Aktualna nam je Politika zaštite djece. Iz RBA International iz Beča, prvi put su kao preduvjet tražili na uvid dokumenat „Politika zaštita djece“, u svrhu nastavka financiranja programa „teta čuvalica djece u skloništu“ je istu tražilza financiranje programa Teta čuvalica

Psihosocijalni tretman počinitelja nasilja, izdvojeno: 
Statistika uključenih počinitelja u psihosocijalni tretman 
Povećana statistika u slučajevima nasilja prema više članova obitelji (relacijsko nasilje) 
Demografija počinitelja nasilja, vrste nasilja koje dominiraju (najviše kombinirano)
Nešto je veći broj upućenih počinitelja s Prekršajnog suda nego je to bio u prethodnoj izvještajnoj godini
Provedba evaluacija ide stalno i kontinuirano – u dvije vremenske točke, također je žrtva aktivno uključena tijekom provedbe tretmana
Povremeno se radi i individualni psihosocijalni tretman zbog određenih okolnosti (npr sa ženama počiniteljicama) 
Porast trenda počinitelja – mlađi punoljetnici i relacijsko nasilje prema starijim osobama
Članica Devčć ističe zadnje izmjene Kaznenog nasilja – uvođenje instituta bliske osobe; očekivalo se da će biti puno veći priljev upućenih počinitelja, ali pokazalo se da nije tako

Organizirano stanovanje, izdvojeno: 
Trenutno smješteno 6 osoba ukupno (3 majke, 3 djeteta) 
Izneseni podatci dobiveni od evaluacijom provedenom početkom 2026. godine za razdoblje od srpnja do prosinca 2025.g.; doživljaj i komentari korisnica stanova su vrlo pozitivni  
Razvijanje prijelaznog modela stambenog zbrinjavanja
 
Savjetovalište, izdvajeno: 
Iznošenje statistike pozivatelja, upućeni pozivi i utvrđene potrebe
Demografija pozivatelja 

Međunarodna suradnja: 
Suradnja s EFCJA
Konferencija u Beogradu (Viktimološka konferencija) 

Donacije: 
17.600 EUR donacije u novcu; do sada nikad tako velik iznos nije prikupljen od donatora

Razno iz izvještaja o radu u 2025.godini
Upravno vijeće održalo je 8 redovnih sjednica 
Odlična suradnja i nastavak iste s Francuskom ambasadom
Izdana knjižica 'Bili smo kod vas' – u prigodi 20 godina rada ustanove

Duga u brojkama
2025.godine je kroz sve odjele prošlo ukupno 490 korisnica/korisnika (sklonište, pstpn, savjetovalište i organizirano stanovanje)
Od 2005.g. do 2025.g. ukupno je usluge koristilo 14.719 korisnica/korisnika


Nakon provedenog glasovanja utvrđuje se da je jednoglasno donesena sljedeća:


                                                              ODLUKA

  Donosi se Odluka o usvajanju Godišnjeg izviješća o radu Doma „Duga-Zagreb” u 2025. godini;

VI/   Razno 

Dr.sc. Željka Barić iznosi novu donatorsku suradnju s udrugom Soroptimist koja će trajati tijekom cijele 2026. godine
Firma Jana Nails bi podržale s financijskom podrškom za vozački ispit za jednu od korisnica organiziranog stanovanja. 
Tijekom cijele 2026.godine aktivna je projektna suradnja s udrugom „Krugovi“ u kojoj je ustanova partner; kroz projekt pod nazivom „Ponovno ja“, stručnjakinje iz ustanove provodit će radionice za zaposlenike u 8 domova za starije osobe na temu „Prepoznavanje nasilja i načini reagiranja na znakove nasilja nad osobom starije životne dobi“. Uz navedeno će stručnjakinje iz dva odjela u ustanovi održati jednu cjelodnevnu edukaciju za stručnjake iz sustava socijalne skrbi i policije. 
Iz istog projekta se podmiruje dio troškova za dvoje stručnjaka – savjetodavaca u savjetovalištu koje vodi ustanova.


Sjednica završila u 10.26 sati



ZAPISNIČARKA:
Doria Jukić, socijalna radnica u ulozi zapisničarke
      

						PREDSJEDNICA  UPRAVNOG  VIJEĆA:
                                                                             Ana Horvat Vuković


